**Д О Г О В О Р**

№ 21 001-067/05.07.2015 г.

Днес,05.07.2015 год., в гр. Велики Преслав на основание чл. 101 „е” от ЗОП между:

 **„Многопрофилна болница за активно лечение – В.Преслав” ЕООД**, гр.Велики Преслав с адрес: гр. В.Преслав, ул.”Л.Каравелов” № 51,с ЕИК 127513804, представлявана от д-р Иван Петков Димитров – управител и , наричан за краткост по-долу **ВЪЗЛОЖИТЕЛ** и Стефанка Стефанова Колева главен счетоводител,от една страна

и

**„Ар Си Пауър Енерджи“ ООД,** със седалище и адрес на управление: гр.София 1324, бул. Джавахарлал Неру № 28, Силвър център ет.1, офис 22, ЕИК202501916, представлявано от Даниела Николова Войнова**–**Управител/Весела Николова Маврова-Директор административни дейност, съгласно пълномощно №1347/12.02.2015 г.**,**наричанo по-долу **ИЗПЪЛНИТЕЛ**, от друга страна,

Определен за изпълнител след проведен избор на изпълнител по реда на глава 8 „а” от ЗОП – публична покана с уникален код ID 9042433 в Портала за обществените поръчки,

Наричан по-долу за краткост „ИЗПЪЛНИТЕЛ”, от друга страна,

се сключи настоящия договор за възлагане на обществена поръчка, наричана по-долу за краткост „Договор” , с предмет:

„***„Избор на доставчик на активна електрическа енергия и координатор на балансираща група за захранване на обекти, собственост на„МБАЛ-ВЕЛИКИ ПРЕСЛАВ” ЕООД, гр.В.Преслав,***

**I. ПРЕДМЕТ НА ДОГОВОРА. ОСНОВНИ ПОНЯТИЯ**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯ** приема да изпълни обществена поръчка с предмет: ***„Доставка на активна електрическа енергия и координатор на балансираща група за захранване на обекти, собственост на„МБАЛ-ВЕЛИКИ ПРЕСЛАВ” ЕООД, гр.В.Преслав* както следва:**

- обект № 13411023 – здравна служба с.Кочово, ПК 9862

- обект № 13421050 – здравна служба с.Драгоево, ПК 9860

- обект № 13421095 – здравна служба с.Златар, ПК 9880

- обект № 103451037 – МБАЛ , гр.В.Преслав, ПК 9850,ул.”Л.Каравелов” 51

- обект № 13451047 – МБАЛ,гр.В.Преслав, ПК9850, ул.”Л.Каравелов” 51-2

- обект № 13451053 – Поликлиника,В.Преслав, ПК 9850,ул.”Л.Каравелов” № 51 а

- обект № 13511017 – здравна служба, с.Хан Крум, ПК 9863

- обект № 13511067 – здравна служба, с.Тройца, ПК 9864,

като извършва доставка на определени, съгласно ал. 2 количества нетна активна електрическа енергия средно напрежение по цена, в размера и при условията, уговорени по-долу в настоящия Договор и съгласно приложенията към него.

Договорените количества се известяват на ОЕМ под формата на дневни графици за доставка, в които са отразени почасовите количества, които **ИЗПЪЛНИТЕЛЯТ** доставя и продава на **ВЪЗЛОЖИТЕЛЯ** по силата и при условията на настоящия Договор.

По отношение на планирането и договарянето на конкретни количества нетна активна електрическа енергия се прилагат ПТЕЕ. Съответните действия по планирането и договорянето се извършват от **ИЗПЪЛНИТЕЛЯ,** в качеството му на координатор на стандартната балансираща група.

**(4)** С подписването на този Договор **ВЪЗЛОЖИТЕЛЯТ** става член на балансиращата група на **ИЗПЪЛНИТЕЛЯ,** а **ИЗПЪЛНИТЕЛЯТ** се задължава да регистрира **ВЪЗЛОЖИТЕЛЯ** като участник в групата - непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на **ИЗПЪЛНИТЕЛЯ.**

**(5)ИЗПЪЛНИТЕЛЯТ,** след като бъде упълномощен от **ВЪЗЛОЖИТЕЛЯ,** подготвя всички необходими документи и извършва съответните правни и фактически действия,свързани с получаване на достъп за обектите на **ВЪЗЛОЖИТЕЛЯ** до електроразпределителната мрежа на ОЕМ и за регистрацията на **ВЪЗЛОЖИТЕЛЯ** на пазара на електрическа енергия,.За извършване на регистрацията на **ВЪЗЛОЖИТЕЛЯ** на пазара на електрическа енергия, **ИЗПЪЛНИТЕЛЯТ** няма право на отделно възнаграждение.

 **(6)** В настоящия договор се използват следните понятия и техните съкращения, както следва:

- Закон за енергетиката /ЗЕ/;

- „Оператор на електропреносна мрежа" /ОЕМ/ - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката;

- Правила за търговия с електрическа енергия /ПТЕЕ/;

* Правила за измерване на количеството електрическа енергия /ПИКЕЕ/,приети на основание чл.83, ал.2 от Закона за Енергетиката;
* Пазар на балансираща енергия-организирана търговия с електрическа енергия за целите на поддържане на баланса между производство и потребление в елекртоенергийната система;
* Договорени количества-сбор от всички дневни количества нетна активна електрическа енергия за договорения период в киловатчас/kWh/;
* Балансираща група-сформира се от дружество притежаващо лицензия за Координатор на балансираща група с цел прихвърляне на отговорността за балансиране от потребителите към Координатора на Балансиращата група,обмен на небалансите вътре в балансиращата група вътре в балансиращата група и смекчаване на икономическия ефект от цените на балансиращата енергия.

**II. ЦЕНА И НАЧИН НА ПЛАЩАНЕ.**

**Чл.2. (1)** Общата стойност на доставката, предмет на настоящия договор е до 17`547.20 /седемнадесет хиляди петстотин четиридесет седем/ лева без ДДС.

Цената за доставка на един Mwh нетна активна електрическа енергия за средно напрежение е:79.76./седемдесет и девет цяло и седемдесет и шест стотни/ лева без ДДС.

**(2)** Общата стойност на договора се формира на базата на направените през времето на действие на договора доставки на нетна активна електрическа енергия. Към тази сума се начислява ДДС.

**(3)**Заплащането се извършва въз основа на предоставена фактура от страна на изпълнителя и приложения към нея за разходите на електрическа енергия по описаните по-горе обекти.

**(4)** Дължимата от Възложителя сума се заплаща по банков път в срок от 30 / тридесет/ дни считано от датата на издаване на фактурата.

(5) Плащането се извършва в български левове, с платежно нареждане по следната банкова сметка, посочена от **ИЗПЪЛНИТЕЛЯ:**

BIC: BPBIBGSF

IBAN: BG05BPBI79421020291101

БАНКА: Юробанк България АД

**(6)ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени в чл.2.5 в срок от 7/седем/ дни считано от момента на промяната.В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**(7)**Договорената цена е окончателна и не подлежи на актуализация за срока на настоящия договор.

**(8)** Когато **ИЗПЪЛНИТЕЛЯТ** е сключил договор/и за подизпълнение,**ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети по реда на чл.9.

**(9)** В цената по чл. 2 се включва единствено цена за доставка на нетна активна енергия, без допълнително да се начисляват суми за излишък и недостиг .

**(10)** В случаите на небаланси на електрическа енергия същите са за сметка на **ИЗПЪЛНИТЕЛЯ.**

**(11)** В цената са включени всички разходи, свързани с изпълнението напоръчката.

**ІII. СРОК И УСЛОВИЯ ЗА ВЛИЗАНЕ В СИЛА НА ДОГОВОРА**

**Чл. 3. (1)** Настоящият договор се сключва за срок от 12 /дванадесет/ месеца или до изчерпване на общата стойност по чл. 2,ал.1 или до изчерпване на заявеното количество – 220 MWh , считано от датата на влизане в сила на договора.

**(2)** За всеки един от обектите, настоящият договор ще влезе в сила от датата на регистрация на първия график за доставка на конкретния обект.

**(3)**Мястото за изпълнение на поръчката е „МБАЛ-В.Преслав” ЕООД, гр.В.Преслав, ул.”Л.Каравелов” № 51 по обекти както следва:

- обект № 13411023 – здравна служба с.Кочово, ПК 9862

- обект № 13421050 – здравна служба с.Драгоево, ПК 9860

- обект № 13421095 – здравна служба с.Златар, ПК 9880

- обект № 103451037 – МБАЛ , гр.В.Преслав, ПК 9850,ул.”Л.Каравелов” 51

- обект № 13451047 – МБАЛ,гр.В.Преслав, ПК9850, ул.”Л.Каравелов” 51-2

- обект № 13451053 – Поликлиника,В.Преслав, ПК 9850,ул.”Л.Каравелов” № 51 а

- обект № 13511017 – здравна служба, с.Хан Крум, ПК 9863

- обект № 13511067 – здравна служба, с.Тройца, ПК 9864

**IV. ПРАВА И ЗАДЪЛЖЕНИЯ НА СТРАНИТЕ**

Чл.4. ВЪЗЛОЖИТЕЛЯТ има право:

4.1. Да изисква от ИЗПЪЛНИТЕЛЯ да изпълнява в срок и без отклонение съответните дейности, съгласно Техническата спецификация на обществената поръчка.

4.2. Да извършва проверка във всеки момент от изпълнението на договора относно качество,количества,технически параметри,без това да пречи на оперативната дейност на ИЗПЪЛНИТЕЛЯ.

4.3. Да задържи съответната част от гаранцията за изпълнение при неизпълнение от странана ИЗПЪЛНИТЕЛЯ на клаузи от договора и да получи неустойка в размера, определен в чл.12 от настоящия договор.

4.4. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.

4.5. Да изисква от ИЗПЪЛНИТЕЛЯ да сключи и да му предостави договори за подизпълнение с посочените в офертата му подизпълнители.

**Чл.5. ВЪЗЛОЖИТЕЛЯТ** е длъжен:

5.1.**ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

5.2. Да купува и приема договорените количества електрическа енергия в мястото на доставка, съгласно уговореното в настоящия договор;

5.3.Да заплаща на **ИЗПЪЛНИТЕЛЯ**количествата електрическа енергия по цената, определена съгласно уговореното в раздел III от настоящия договор;

5.4.Да извършва всички необходими действия и да оказва пълно съдействие на **ИЗПЪЛНИТЕЛЯ**при и по повод изпълнението на настоящия договор;

5.5.Да уведомява **ИЗПЪЛНИТЕЛЯ** в посочените в Договора срокове при:

а/ невъзможност или забавяне на изпълнението на задълженията му по Договора;

б/ за провеждане на планови ремонти или други дейности, които биха повлияли на изпълнението на задължението му за приемане на договорените количества;

в/ промяна в лицата, които го представляват или са упълномощени да извършват действия по изпълнението на този Договор;

г/ промяна в данните по регистрация, в данните, необходими за издаване на данъчни фактури, в номерата на банковите си сметки и др.

5.6. Да предоставя на **ИЗПЪЛНИТЕЛЯ,**поисканите от него и уговорени в този Договор информация, данни или документи по начина и в сроковете, посочени в Договора;

5.7.Да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия.

5.8.По разпореждане на ОЕМ, съгласно ПТЕЕ, **ВЪЗЛОЖИТЕЛЯТ** ще увеличава, намалява и/или прекъсва изпълнението на задължението си за получаване на електрическа енергия или ще извършва всяко друго действие, разпоредено от ОЕМ, при условие, че такова увеличаване, намаляване, прекъсване и съкращаване, по преценката на ОЕМ се налага от ограничения в електроенергийната система.

5.9. Отношенията на страните при ситуации по предходната алинея се уреждат съгласно ПТЕЕ.

**Чл.6.ИЗПЪЛНИТЕЛЯТ** има право:

6.1.Да получи уговореното възнаграждение при условията и в сроковете, посочени в настоящия договор.

6.2. Да иска от **ВЪЗЛОЖИТЕЛЯ** необходимото съдействие за осъществяване на работата по договора, включително предоставянето на нужната информация и документи за изпълнение на договора.

**Чл.7.ИЗПЪЛНИТЕЛЯТ**е длъжен:

7.1. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.

7.2.Да не предоставя документи и информация на трети лица относно изпълнението на поръчката, както и да не използва информация , станала му известна при изпълнение на задълженията му по настоящия договор. Да продава на **ВЪЗЛОЖИТЕЛЯ** договорените количества електрическата енергия в мястото на доставка, съгласно ПТЕЕ;

7.3.Да сключи договор/договори за подизпълнение с посочените в офертата му подизпълнители в срок от 10 / десет/ дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в тридневен срок.

7.4.Да включи **ВЪЗЛОЖИТЕЛЯ** в пазара на балансираща енергия, чрез изграждане на стандартна балансираща група с координатор **ИЗПЪЛНИТЕЛЯ,** без **ВЪЗЛОЖИТЕЛЯТ** да заплаща такса за участие;

7.5.Да извършва всички необходими действия, съгласно действащите към момента ПТЕЕ така, че да осигури изпълнението на настоящия договор;

7.6.Да издава данъчни фактури за полученото от **ВЪЗЛОЖИТЕЛЯ** количество енергия в указаните в този Договор срокове;

7.7.Да уведомява **ВЪЗЛОЖИТЕЛЯ** в посочените в договора срокове при: невъзможност или забавяне на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури, в номерата на банковите си сметки и др.;

7.8.Да предоставя на **ВЪЗЛОЖИТЕЛЯ** поисканите от него и уговорени в този Договор информация, данни или документи по начина и в сроковете, посочени в Договора;

7.9.Да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия;

**V. ГАРАНЦИЯ ЗА ИЗПЪЛНЕНИЕ**

**Чл.8**.(1).**ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за добро изпълнение в размер на 526.42 /петстотин двадесет и шест и 42 стотинки/лева, представляващи 3 % от неговата стойност без ДДС.

8.2.**ВЪЗЛОЖИТЕЛЯТ** задържа и се удовлетворява от гаранцията, когато **ИЗПЪЛНИТЕЛЯТ** системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от един ден.

8.3.**ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди.

8.4.При липса на възражения по изпълнението на договора,**ВЪЗЛОЖИТЕЛЯТ** освобождава гаранцията по т.8.1. в срок от един месец след приключване на изпълнението, без да дължи лихви за периода, през който средствата законно са престояли при него, след като страните подпишат писмено споразумение, че отношенията помежду им са уредени и никой няма претенции за неустойки по договора.

8.5.Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ**  и въпросът е отнесен за решаване пред съд.При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**VI. ПРЕХВЪРЛЯНЕ НА СОБСТВЕНОСТТА И РИСКА**

**Чл.9**.(1)Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка;

9.2.**ИЗПЪЛНИТЕЛЯТ** поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

9.3**.ВЪЗЛОЖИТЕЛЯТ** поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

**VII. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ**

**Чл.10.**(1).Измерването на доставяните количества електрическа енергия в мястото на доставка следва да бъде в съответствие с изискванията на ПТЕЕ и ПИКЕЕ.

10.2**.**Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

**VIII. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ**

**Чл.11.**(1). Отчитането чрез средствата за измерване се извършва в сроковете и съгласно изискванията, определени в ПТЕЕ и ПИКЕЕ.

11.2.Количествата електрическа енергия, продадени и закупени по този Договор, се определят съгласно данните, предоставени от ОЕМ на страните, съгласно ПИКЕЕ**.**

11.3.При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 /три/ работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

**IX. НЕУСТОЙКИ**

**Чл.12.**(1). При неизпълнение на задълженията за плащане по този договор, всяка от страните дължи неустойка в размер на законната лихва на годишна база, върху стойността на закъснялото плащане, за периода от датата, когато плащането е било дължимо до датата на реалното плащане.

(2)В случай, че **ИЗПЪЛНИТЕЛЯТ**, по причини зависещи от него, не достави на **ВЪЗЛОЖИТЕЛЯ** договореното количество електрческа енергия, ИЗПЪЛНИТЕЛЯТ дължи на **ВЪЗЛОЖИТЕЛЯ** обезщетение в размер на разликата между единичната цена по чл. 2 ал.1 от този договор и цената, по която **ВЪЗЛОЖИТЕЛЯТ** ще си достави енергия, умножена по количеството недоставена енергия.

(3)В случай, че  **ВЪЗЛОЖИТЕЛЯТ**, по причини зависещи от него, не преиме договореното количество електрческа енергия, ВЪЗЛОЖИТЕЛЯТ дължи на **ИЗПЪЛНИТЕЛЯ** обезщетение в размер на разликата между единичната цена по чл. 2 ал.1 от този договор и цената, по която **ИЗПЪЛНИТЕЛЯТ** ще продаде неприетата енергия, умножена по количеството неприета енергия.

(4)Усвояването на неустойката не лишава изправната страна да претендира обезщетение за по-големи вреди по общия ред.

12.2.Отговорност не се дължи от страните при случай на наличие на непреодолима сила, дефиницията за която страните се съгласяват да се счита тази определена от законодателя в чл.306 от Търговския закон и/или непредвидени обстоятелства, дефиницията за които страните се съгласяват да се счита тази определена в Закона за обществени поръчки.

**ХІ.НЕПРЕДВИДЕНИ ОБСТОЯТЕЛСТВА**

**Чл.13.**(1). Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

13.2. В случай, че страната, която е следвало да изпълни свое задължение по договора преди настъпване на непреодолима сила,е била в забава, тя не може да се позовава на непреодолича сила.

13.3. Страната, засегната от непреодолима сила, е длъжна да предприеме всички действия на добър стопанин,за да намали до минимум понесените вреди и загуби, както и да уведоми писмено другата страна в срок до 24 часа от настъпването на непреодолимата сила.При неуведомяване се дължи обезщетение за настъпилите от това вреди.

13.4. Докато трае непреодолимата сила, изпълнението на задълженията на свързаните с тях насрещни задължения се спира.

13.5. Непреодолима сила означава непредвидено и непредотвранимо събитие от извънреден характер, извън разумния контрол на страните, което не е можело да бъде разумно избегнато или преодоляно и което прави невъзможно за страната,предявяваща непреодолима сила, да изпълнява задълженията си, включително без ограничение.

**ХІІ.ПРЕКРАТЯВАНЕ НА ДОГОВОРА.**

**Чл.14**.(1).Настоящият договор се прекратява в следните случаи:

14.1.1. С изтичане срока на действие на договора по т.3.1 ;

14.1.2. По взаимно съгласие между страните, изразено в писмена форма;

14.1.3. При виновно неизпълнение на задълженията на една от страните по договора- с 10-дневно писмено предизвестие от изправната до неизправната страна;

14.1.4. При констатирани нередност/и или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ;**

14.1.5. С окончателното му изпълнение;

14.1.6. По реда на чл.43, ал.4 от Закона за обществени поръчки;

14.1.7. Когато са настъпили съществени промени във финансирането на обществената поръчка-предмет на договора, извън правомощията на **ВЪЗЛОЖИТЕЛЯ,** които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

14.2.**ВЪЗЛОЖИТЕЛЯТ/ИЗПЪЛНИТЕЛЯТ** може да прекрати договора без предизвестие, когато **ИЗПЪЛНИТЕЛЯТ/ВЪЗЛОЖИТЕЛЯТ:**

14.2.1. Забави, по причини зависещи от него, изпълнението на някое от задълженията си по договора с повече от 5 работни дни;

14.2.2. Не отстрани в разумен срок, определен от **ВЪЗЛОЖИТЕЛЯ,** констатирани недостатъци;

14.2.3. Не изпълни точно,по причини зависещи от него, някое от задълженият си по договора;

14.2.4. Използва подизпълнител, без да е декларирал това в офертата си, или използва подизпълнител, който е различен от този, посочен в офератата му;

14.2.5. Бъде обявен в несъстоятелност или когато е в производство по несъстоятелност или ликвидация.

14.2.6.При отстраняване от пазара на балансиращата енергия на някоя от страните по обективни причини;

14.3.При неподновяване или отнемане на лиценза на **ИЗПЪЛНИТЕЛЯ**.

14.3.1.В случай на неизпълнение на задълженията по настоящия договор или изпълнение, различно от Предложението за изпълнение на поръчката и Ценовото предложение, дадени от страна на **ИЗПЪЛНИТЕЛЯ, ВЪЗЛОЖИТЕЛЯТ** има право да прекрати настоящия договор с едномесечно предизвестие, като задържи внесената гаранция.

14.4**.** При прекратяване на договора, сраните се задължават в срок от 5(пет) дни, считано от датата на прекратяване да подпишат протокол, уреждащ взаимоотношенията им до датата на прекратяване**.**Прекратяването на Договора не освобождава страните да уредят финансовите си взаимоотношения, както и от задълженията им по раздел IX от този договор..

**XI. ЗАКЛЮЧИТЕЛНИ РАЗПОРЕДБИ**

**Чл.15.** Изменение на сключен договор за обществена поръчка се допуска по изключение, при условията на чл.43, ал.2 от Закона за обществените поръчки.

**Чл.16.** Всички съобщения,предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата/с обратна разписка/, по факс, електронна поща или предадени чрез куриер срещу подпис на приемащата страна,като цялата кореспонденция по изпълнението му ще се осъществява на следните адреси, телефони и факсове, а именно:

**ЗА ВЪЗЛОЖИТЕЛЯ:**

Адрес: гр. Велики Преслав,ПК 9850, ул. „Л.Каравелов“ № 51

Булстат: 127513804

Тел. 0538 42597 /факс 053842307

IBAN: BG51CREX9260 1053 8724 01

BIC: CREXBGSF

**Отговорно лице:Стефанка Колева,гл.счетоводител, тел.053842597, e-mail:mbal\_preslav@abv.bg**

**ИЗПЪЛНИТЕЛ:**

Адрес: 1324 София, бул. «Джавахарлал Неру» № 28

Силвър център, ет.1, офис 22

ЕИК: 202501916

Тел. 02 4233240

Email : office@rcpe.eu

Факс: ………………………..

BIC: BPBIBGSF

IBAN: BG05BPBI79421020291101

БАНКА: Юробанк България АД

Отговорно лице : Теодора Кръстева, , Мария Иванова, Маргарита Тодорова, тел. 02 423 3240 email: office@rcpe.eu

**Чл.17.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл.18**.Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл.19**.За всички неуредени въпроси в този договор се прилагат разпоредбите на действащото законодателство.

**Чл.20.**Нито една от страните няма право да прехвърля правата и задълженията , произтичащи от този договор, на трета страна, освен в случаите на чл.43, ал.7 от ЗОП.

**Чл.21.**Договорът влиза в сила от и при условията на чл.3 от настоящия договор и при условие, че е представена гаранцията за изпълнение на договора, както и документите от съответните компетентни органи, удостоверяващи отсъствието на обстоятелствата по чл. 47 от ЗОП, които са приложими за настоящата поръчка.Настоящият договор не подлежи на промяна, освен в случаите, предвидени в Закона за обществените поръчки

**Чл.22.**(1).По разпореждане на ОЕМ, съгласно ПТЕЕ, **ВЪЗЛОЖИТЕЛЯТ** ще увеличава, намалява и/или прекъсва изпълнението на задължението си за получаване на електрическа енергия или ще извършва всяко друго действие, разпоредено от ОЕМ, при условие, че такова увеличаване, намаляване, прекъсване и съкращаване, по преценката на ОЕМ се налага от ограничения в електроенергийната система.

22.2. Отношенията на страните при ситуации по предходната алинея се уреждат съгласно ПТЕЕ.

**Чл.23.** Страните ще определят до влизане в сила на договора свои представители -длъжностни лица, които да отговарят за изпълнение на настоящия договор са:Даниела Войнова- Управител, Весела Маврова –Директор Административни дейности

**Чл.24.** Неразделна част от настоящия договор e офертата на **ИЗПЪЛНИТЕЛЯ.**

Настоящият договор се изготви и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ПРИЛОЖЕНИЯ:**

**Приложение № 1**: Техническа спецификация;

**Приложение № 2.1:** Техническо предложение на Изпълнителя;

**Приложение № 2.2:** Ценово предложение на Изпълнителя.

**ЗА ВЪЗЛОЖИТЕЛЯ: За ИЗПЪЛНИТЕЛЯ:**

……………………………….. ..........................................

п//д-р Иван Димитров- /п/Даниела Войнова - Управител

Управител/

………………………………..

/п/Стефанка Колева

*Главен счетоводител/*